Chico Buarque

**Francisco Buarque de Hollanda**, máis coñecido como **Chico Buarque**, nado no Río de Xaneiro o 19 de xuño de 1944, é un poeta, músico, compositor, dramaturgo e novelista brasileiro. Foi Premio Camões en 2019.

## Traxectoria 
### Familia e primeiros anos 
Naceu no seo dunha familia intelectual. O seu avó Cristóvão Buarque de Hollanda foi fundador da Escola de Farmácia da Universidade de São Paulo; o pai, Sérgio Buarque de Hollanda, foi un coñecido historiador e sociólogo, a súa nai María Amélia Buarque de Hollanda, finada aos 100 anos en 2010, foi unha intelectual, colaboradora en obras de seu pai, ademais de pianista, e neta de Cesário Alvim. Chico Buarque ten seis irmáns, entre eles as artistas Miúcha, Ana de Hollanda e Cristina Buarque. Ao contrario da crenza popular, o lexicógrafo Aurélio Buarque d'Hollanda era só un familiar arredado da familia paterna do Chico.

O neno Chico era estudoso, cun interese temperán pola música e a escritura. Desde pequeno fiicou impresionado pola música, especialmente pola bossa nova e sobre todo pola obra de João Gilberto. 

Casou coa actriz Marieta Severo, coa que ten tres fillas.

### Carreira musical e literaria 
É coñecido principalmente polas súas cancións de marcada harmonía, debedoras en parte de Antônio Carlos Jobim, a quen homenaxea chamando "meu maestro soberano foi Antônio Brasileiro", e polas súas letras, que oscilan entre unha temática de carácter intimista, até cuestións como a situación cultural, económica e social do Brasil. 

Colaborou con moitos músicos brasileiros, con algúns deles gravou discos ao vivo, por exemplo con Caetano Veloso e Maria Bethânia; varios deles son mencionados na súa música "Paratodos".,* presentando un espectáculo do Chico Buarque combinado con declaracións súas e testemuñas doutros nomes da música popular brasileira (MPB) e con representacións de personaxes presentes nas cancións máis famosas do artista.

En novembro de 2022, o deputado estadual Eduardo Bolsonaro, fillo do presidente Jair Bolsonaro utilizou nas súas redes sociais a música “Roda Viva” do Chico Buarque. Ese feito foi denunciado polo autor, en primeira instancia a *Justiça do Rio de Janeiro* cuestionou a autoría por *"ausência de documento indispensável sobre os direitos autorais"*. Os avogados do cantor recorreran a decisión afirmando *“É de se anotar que o fato de que Chico Buarque é compositor e cantor de ‘Roda Viva’, especialmente no fonograma utilizado pelo réu, é fato público e notório. Trata-se de uma das músicas mais marcantes da cultura popular brasileira e da história das canções de protesto”*. En decembro de 2022 a Xustiza concedeu tutela anticipada de urxencia, decidindo que Bolsonaro debía retirar imediatamente o post da música da rede social baixo pena de pagar multa diaria de R$ 1 mi. 

#### Discografía 
* 1966: *Chico Buarque de Hollanda*
* 1966: *Morte e Vida Severina*
* 1967: *Chico Buarque de Hollanda vol. 2*
* 1968: *Chico Buarque de Hollanda (compacto)*
* 1968: *Chico Buarque de Hollanda vol. 3*
* 1969: *Umas e Outras (compacto)*
* 1969: *Chico Buarque na Itália*
* 1970: *Apesar de Você*
* 1970: *Per un Pugno di Samba*
* 1970: *Chico Buarque de Hollanda - Nº4*
* 1971: *Construção*
* 1972: *Quando o Carnaval Chegar*
* 1972: *Caetano e Chico Juntos e ao Vivo*
* 1973: *Chico Canta*
* 1974: *Sinal Fechado*
* 1975: *Chico Buarque & Maria Bethânia ao Vivo*
* 1976: *Meus Caros Amigos*
* 1977: *Cio da Terra compacto*
* 1977: *Os Saltimbancos (álbum)*
* 1977: *Gota d'Água*
* 1978: *Chico Buarque*
* 1979: *Ópera do Malandro*
* 1980: *Vida*
* 1980: *Show 1º de Maio*
* 1981: *Almanaque*
* 1981: *Saltimbancos Trapalhões*
* 1982: *Chico Buarque en Español*
* 1983: *Para Viver um Grande Amor)*
* 1983: *O Grande Circo Místico*
* 1984: *Chico Buarque*
* 1985: *O Corsário do Rei*
* 1985: *Malandro*

* 1986: *Melhores Momentos de Chico & Caetano*
* 1986: *Ópera do Malandro*
* 1987: *Francisco*
* 1988: *Dança da Meia-Lua*
* 1989: *Chico Buarque*
* 1990: *Chico Buarque ao vivo Paris Le Zenith* (disco de ouro)
* 1993: *Paratodos* (disco de ouro)
* 1995: *Uma Palavra*
* 1997: *Terra*
* 1998: *As Cidades* (disco de ouro)
* 1998: *Chico Buarque de Mangueira*
* 1999: *Chico ao Vivo* (disco de ouro)
* 2001: *Cambaio*
* 2002: *Chico Buarque – Duetos*
* 2004: *Perfil - Chico Buarque*
* 2005: *Chico No Cinema*
* 2006: *Carioca* (CD + DVD co documental *Desconstrução*)
* 2007: *Carioca Ao Vivo*
* 2008: Chico Buarque Essencial
* 2010: Chico Buarque Perfil 2
* 2011: *Chico*
* 2017 *Caravanas''
|}

## Notas 
## Véxase tamén 
### Ligazóns externas 
* Sitio oficial de Chico Buarque